What to Expect When You’re Expecting

What to Expect When You're Expecting er en amerikansk romantisk komedie fra 2012.

Om filmen 
Filmen er basert på Heidi Murkoffs bøker om graviditet, som har ligget på bestselgerlisten til The New York Times i flere år.

Kirk Jones regisserte filmen etter manus fra Shauna Cross og Heather Hach. Cameron Diaz, Elizabeth Banks, Anna Kendrick, Jennifer Lopez, Chris Rock, Matthew Morrison og Chace Crawford er blant dem som medvirker i store roller.

Filmen hadde premiere 6. juli 2012 i Norge.

Handling 
Filmen handler om fem forskjellige par fra Atlanta. Parene er alle knyttet til hverandre på forskjellige måter:

Ramsey (Dennis Quaid) er gift med den mye yngre Skyler (Brooklyn Decker). Han har en sønn, Gary (Ben Falcone), som er gift med brystbutikkeieren Wendy (Elizabeth Banks). Skylers kusine Rosie (Anna Kendrick) møter igjen sin gamle high school-flamme Marco (Chace Crawford), da de er ledere for konkurrerende matboder i parken. TV-stjernen Jules (Cameron Diaz), som har sitt eget fitnessprogram som Gary var med på, vant et kjendisdanseprogram med den profesjonelle danseren Evan (Matthew Morrison). Wendys fotograf er Holly (Jennifer Lopez), som for øvrig er gift med Alex (Rodrigo Santoro). Wendy foreslår at Skyler bruker Holly for babybilder senere.

Bortsett fra dette har parene én ting til felles - kvinnene blir gravide helt samtidig og de venter dermed barn. Vi følger dem mens de går gjennom graviditetsfasen på forskjellige måter. I tillegg følger vi en "pappaklubb" på siden, ledet av firebarnsfaren Vic (Chris Rock), som går i parken hver lørdag og hjelper fedre med å tilvenne seg barnelivet. Denne gruppen er blant andre Alex en del av.

Rolleliste 
 Cameron Diaz som Jules
 Jennifer Lopez som Holly
 Elizabeth Banks som Wendy
 Chace Crawford som Marco
 Brooklyn Decker som Skyler
 Ben Falcone som Gary
 Anna Kendrick som Rosie
 Matthew Morrison som Evan
 Dennis Quaid som Ramsey
 Chris Rock som Vic
 Rodrigo Santoro som Alex
 Joe Manganiello som Davis
 Rob Huebel som Gabe
 Thomas Lennon som Craig
 Amir Talai som Patel
 Rebel Wilson som Janice
 Wendi McLendon-Covey som Kara
 Mimi Gianopulos som Molly
 Génesis Rodríguez som Courtney
 Dwayne Wade som seg selv
 Whitney Port som seg selv
 Megan Mullally som seg selv
 Cheryl Cole som seg selv
 Tyce Diorio som seg selv
 Taboo som seg selv

Trivia 
 Kristen Wiig ble tilbudt en rolle, men avslo grunnet forpliktelser til TV-programmet Saturday Night Live.
 Når denne filmen ble laget, var Elizabeth Banks og Jennifer Lopez de eneste skuespillerinnene som ventet barn i filmen som faktisk var mødre i det virkelige liv. Hverken Cameron Diaz, Anna Kendrick eller Brooklyn Decker hadde barn på dette tidspunktet.

Eksterne lenker 
 
 

Filmer fra 2012
Romantiske komedier fra USA
Engelskspråklige filmer